
Výzva na školiteľov/školiteliek
„Záverečné stretnutie Europe Goes Local 2026“

NIVaM – Národný inštitút vzdelávania a mládeže hľadá 2 školiteľov/školiteliek na prípravu, realizáciu a vyhodnotenie „Záverečného školenia Europe Goes Local 2026“.

Záverečné stretnutie nadväzuje na predchádzajúce aktivity projektu a bude zamerané na vyhodnotenie spolupráce zapojených samospráv a mládežníckych tímov, zdieľanie skúseností, prezentáciu dosiahnutých výsledkov a plánovanie ďalších krokov v oblasti rozvoja lokálnej práce s mládežou.

Ciele pripravovaného stretnutia:
· vyhodnotiť priebeh a výsledky implementácie projektu Europe Goes Local v zapojených samosprávach; 
· vytvoriť priestor na prezentáciu uskutočnených aktivít, dosiahnutých výsledkov a príkladov dobrej praxe; 
· reflektovať skúsenosti zástupcov samospráv a mladých ľudí zapojených do projektu; 
· identifikovať prínosy, výzvy a oblasti, ktoré si vyžadujú ďalší rozvoj; 
· podporiť výmenu skúseností a vzájomné učenie sa medzi zapojenými samosprávami; 
· posilniť spoluprácu medzi samosprávami, mladými ľuďmi, pracovníkmi s mládežou a ďalšími relevantnými aktérmi; 
· zhodnotiť uplatňovanie princípov Európskej charty lokálnej práce s mládežou v praxi; 
· podporiť udržateľnosť vytvorených partnerstiev, aktivít a opatrení aj po skončení projektu; 
· pripraviť odporúčania a návrhy ďalších krokov v oblasti lokálnej práce s mládežou a participácie mladých ľudí; 
· slávnostne uzavrieť národnú fázu projektu Europe Goes Local 2025 – 2026. 

Cieľová skupina:
· zástupcovia samospráv zapojených do projektu Europe Goes Local; 
· mladí ľudia vo veku od 15 do 30 rokov zapojení do miestnych projektových tímov; 
· pracovníci s mládežou a ďalší aktéri, ktorí sa podieľali na realizácii aktivít.

Profil školiteľa/školiteľky:
· vedomosti a zručnosti v oblasti neformálneho vzdelávania; 
· všeobecný prehľad o medzinárodnom projekte Europe Goes Local a jeho implementácii na Slovensku; 
· skúsenosti s prípravou, facilitáciou a vyhodnocovaním vzdelávacích alebo sieťovacích aktivít; 
· skúsenosti v oblasti lokálnej práce s mládežou a spolupráce so samosprávami; 
· vedomosti o participácii mladých ľudí na rozhodovacích procesoch; 
· orientovať sa v strategických dokumentoch týkajúcich sa mládeže a práce s mládežou na národnej a európskej úrovni; 
· poznať princípy Európskej charty lokálnej práce s mládežou; 
· poznať program Erasmus+ a Európsky zbor solidarity; 
· mať schopnosť viesť reflexiu, skupinovú diskusiu a proces hodnotenia dosiahnutých výsledkov; 
· mať skúsenosti s prácou s rôznorodými skupinami účastníkov vrátane mladých ľudí a zástupcov verejnej správy. 

Požiadavky kladené na školiteľa/školiteľku:
· účasť na osobných alebo online prípravných stretnutiach školiteľského tímu a koordinátorov projektu; 
· spolupráca na príprave programu a metodického obsahu záverečného stretnutia; 
· príprava a realizácia neformálno-vzdelávacích, reflexívnych a hodnotiacich aktivít; 
· facilitácia prezentácie výsledkov a výmeny skúseností medzi účastníkmi; 
· prispôsobenie programu potrebám účastníkov a aktuálnemu vývoju projektu; 
· spolupráca pri celkovom vyhodnotení stretnutia; 
· vypracovanie záverečnej správy zo vzdelávacej aktivity; 
· flexibilita, samostatnosť a schopnosť spolupracovať v školiteľskom tíme.

Odmena pro školiteľa/ku:
7 celých dní (200 €/deň): 3 a pol dňa na realizáciu a 3 a pol dňa na prípravu, hodnotenie a follow-up aktivity. Spolu za odvedené školiteľské služby a podporu účastníkov po skončení školenia prináleží odmena pre školiteľa v sume 1400 €.

Ubytovanie a strava sú hradené hostiteľskou NA, cestovné je zahrnuté vo výške odmeny.

Termín a miesto školenia:
2.9.-5.9.2026, Congress hotel Centrum, Košice

Termín na zaslanie prihlášok je do 26.7.2026.
Prihlášky prosíme zasielať na e-mailovú adresu: boris.kolman@nivam.sk

